A construcción de l'entibo de Mequinenza, feita por concesión a la interpresa ENHER d'aproveitamiento hidroeletrico integral d'un trampo d'o río Ebro en 1955, dió orichen a un gran entibo de 1530 hm³, con una longaria d'uns 110 km y unas "costas interiors" d'alto u baixo uns 500 km. A lamina d'augua en a cota maxima de 121 metros tien una superficie de 7.540 ha. A vaboración anyal ye de 80.000 millons de litros. Se entibó por primera vegata en aviento de 1965, inundando-sen 3.500 ha de huertas.